#PetroChallenge : Challenge pèp la lanse !
Challenge pèp la lanse, Challenge lamas, pou jwenn bon jan eksplikasyon lajan PetroCaribe a.
Depi mwa novanm 2017, gen yon rapò ki te soti pou prezante kòman lajan PetroCaribe a te jere, ki travay ki fèt, kisa ki pa fèt, kilès ki piye, ki gwoup moun ki vòlè. Depi menm moman, rapò sa ap fè aktyalite, men pa gen okenn swivi ki fèt sou li. Gen nèg ki pwofite l pou fè politik, gen ki menm ekri liv.
Nèg yo panse pèp la ap dòmi. Yo pa tire leson sou sa ki te pase 6 ak 7 jiyè nan peyi a, pou yo wè ki kantite bagay pèp la ka fè, lè l deside aji. Yo menm lanse Challenge pa yo, « push up », ki pa gen okenn rapò ak pèp la.
Pou nou bay yon repons, nou menm pèp, nou lanse « #PetroChallenge », pou nou mande eksplikasyon sou lajan PetroCaribe a, dayè nou konnen se nou ki pral remèt li. Nou mande yo tou, ki kote yo mete rapò a. Li nan poubèl oubyen ?
Tout tan anyen pa di byen klè, nou p ap sispann pibliye, pataje pou n poze kesyon pandan n ap mete modyèz (hastag) #PetroChallenge nan piblikasyon yo sou tout rezo sosyal yo, ak nan tout espas piblik.
Sa se yon bip, apèl la dèyè !
#PetroChallenge, Argent, Corruption, Haïti, PetroCaribe
4 bagay pou genyen eleksyon an Ayiti